**ՏԵՂԵԿԱՆՔ - ՀԻՄՆԱՎՈՐՈՒՄ**

**ՇՂԱՐՇԻԿԻ ՏՈՒՖԵՐԻ ՀԱՆՔԱՎԱՅՐԻ ՕԳՏԱԿԱՐ ՀԱՆԱԾՈՅԻ ԱՐԴՅՈՒՆԱՀԱՆՄԱՆ ՀԱՄԱՐ «ՀԱԿՀՈՎ» ՍՊ ԸՆԿԵՐՈՒԹՅԱՆԸ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՎԵՐԱԲԵՐՅԱԼ**

 Թալին համայնքի ավագանու քննարկմանը ներկայացվող Շղարշիկի տուֆերի հանքավայրի օգտակար հանածոյի արդյունահանման համար «ՀԱԿՀՈՎ» ՍՊ ընկերությանը նախնական համաձայնություն տալու վերաբերյալ որոշման նախագիծը մշակվել է ՀՀ Կառավարության 2014 թվականի նոյեմբերի 19-ի թիվ 1325-Ն որոշման 28-րդ կետով սահմանված կարգավորումների համատեքստում։

 **Իրավական ակտի ընդունման նպատակը և կարգավորման անհրաժեշտությունը.**

Նախագծով առաջարկվում է տալ նախնական համաձայնություն «ՀԱԿՀՈՎ» ՍՊ ընկերությանը տուֆ քարի արդյունահանմամբ զբաղվելու համար, ձեռներեցությանը աջակցելու, նոր աշխատատեղեր ստեղծելու և համայնքի բյուջեի եկամուտները ավելացնելու նպատակով։

Ելնելով վերոգրյալից, համայնքի ավագանու քննարկմանն է ներկայացվում «ՀԱԿՀՈՎ» ՍՊ Ը-ին տուֆ քարի արդյունահանմամբ զբաղվելուն նախնական համաձայնություն տալու վերաբերյալ ավագանու որոշման նախագիծ։

 **Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.** Ավագանու որոշման նախագծի ընդունումն այլ իրավական ակտերի ընդունման կամ փոփոխություններ կատարելու անհրաժեշտություն չի առաջացնում:

 **Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.** Ավագանու որոշման նախագծի ընդունման կապակցությամբ համայնքի բյուջեում եկամուտների էական ավելացում է նախատեսվում:

 **Նախագծով առաջարկվող կարգավորումների բնույթն ու նպատակը.**

 Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձանց։

 **Իրավական ակտի կիրառման դեպքում ակնկալվող արդյունքը.** Նախագծի ընդունման արդյունքում ակնկալվում է գործող օրենսդրությամբ նախատեսված պահանջներին համապատասխան համայնքում տեղական արտադրության կազմակերպում, աշխատատեղերի ստեղծում և համայնքի բյուջեի եկամուտների էական ավելացում։

**ՀԱՄԱՅՆՔԻ ՂԵԿԱՎԱՐ**՝ \_\_\_\_\_\_\_\_\_\_\_\_\_\_\_\_\_\_\_ Տ․ ՍԱՓԵՅԱՆ

  (ստորագրություն)